BIG NEWS : बख्तरबंद वाहन में घुसे चीनी सैनिकों को भारतीय सेना ने घेर कर मारा
Bhola Tiwari May 31, 2020, 8:24 PM IST टॉप न्यूज़
● किसी तरह जान बचाकर उल्टे पांव भाग निकले चीनी सैनिक
● सरहदी इलाकों में सुखोई विमान से पेट्रोलिंग तेज
लद्दाख : भारत चीन के बीच वास्तविक नियंत्रण सीमा रेखा के अंदर बख्तरबंद वाहन से घुसे चीनी सैनिकों को भारतीय सेना के जवानों ने घेर कर मारा। इस दरमियान बख्तरबंद वाहन को भी नुकसान पहुंचाया भारतीय सैनिकों के आक्रामक तेवर को देख बख्तरबंद गाड़ी को कवर कर रहे चीनी सैनिकों की हिम्मत नहीं जुट पाई कि वह भारतीय सीमा में आ सकें और भारतीय सीमा के अंदर मार खा रहे चीनी सैन्य कर्मी किसी तरफ वहां से भाग निकले। घटना शनिवार की है। घटना के बाद सरहदी इलाकों में भारतीय वायुसेना ने सुखोई से उड़ान भरी।
भारत-चीन के बीच वास्तविक नियंत्रण सीमा रेखा को उल्लंघन कर शनिवार को पीपुल्स लिबरेशन आर्मी का एक बख्तरबंद वाहन अतिक्रमण करके भारतीय सीमा में लद्दाख क्षेत्र में प्रवेश कर गया। वहाँ तैनात भारतीय-तिब्बत सीमा पुलिस कुछ मीटर तक पहुँचते ही ताबड़तोड़ उस बख्तरबंद वाहन में सवार सभी सैन्यकर्मियों की पिटाई शुरू कर दी। उनके बचाव के लिए तत्परता दिखाते हुए चीनी सैनिकों की एक टुकड़ी आगे बढ़ने की कोशिश में था कि उसके पास ही खड़े टुकड़ी के कमान संभाल रहे अधिकारी ने ढेलेबाजी कर लौट जाने के लिए कहा। सीमा के अंदर घुसे चीन के सैन्य कर्मी किसी तरह अपने को बचाकर उल्टे पांव भाग निकले।
गौरतलब है कि राजनयिक स्तर पर भले ही चीन का वक्तव्य जारी किया गया है कि वह शांति व्यवस्था बनाए रखने में रूचि रखता है मगर ग्राउंड जीरो पर उसकी स्थिति बिल्कुल उलट है।
वास्तविक स्थिति यह है कि वहाँ विवादित क्षेत्र में भारत अब बहुत ही मजबूत स्थिति में है। सुखोई युद्धक विमान उड़ान भरने लगे हैं और आसपास के वायुक्षेत्र पर भारतीय वायुसेना ने अपनी प्रतिरक्षा प्रणाली को मजबूत कर लिया है। बहरहाल चीन का लुका छुपी का खेल जारी है।